Premijer Italije
Premijer Italije, zvanično Predsjednik Vijeća ministara Italije je šef vlade Italije. Kabinet premijera uspostavljen je članovima 92. do 96. Ustava Italije. Premijera imenuje predsjednik Republike nakon svakih općih izbora i mora imati povjerenje talijanskog parlamenta da ostane na funkciji. Prije uspostavljanja italijanske Republike, položaj se zvao predsjednik Vijeća ministara Kraljevine Italije (Presidente del Consiglio dei ministri del Regno d'Italia). Od 1925. do 1943. za vrijeme fašističkog režima, položaj je transformiran u diktatorsko mjesto šefa vlade, premijera, državnog sekretara (Capo del Governo, Primo Ministro, Segretario di Stato) kojeg je držao Benito Mussolini, Duce fašizma, koji je službeno vladao u ime italijanskog kralja. Kralj Victor Emmanuel III. smijenio je Mussolinija s funkcije 1943. godine i položaj je obnovljen tako što je maršal Pietro Badoglio postao premijer 1943. Alcide De Gasperi postao je prvi premijer italijanske Republike 1946. godine. Premijer je predsjednik Vijeća ministara koje je nosilac izvršne vlasti, a položaj je sličan položaju u većini drugih parlamentarnih sistema. Formalni italijanski poredak navodi da je ured, svečano, četvrti po veličini italijanski državni ured. Trenutna premijerka je Giorgia Meloni, obnašavši dužnost premijerke od 22. oktobra 2022. godine.